32005D0604
L 206/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 август 2005 година
за изменение на Решение 93/52/ЕИО по отношение на декларацията, според която някои региони в Италия са свободни от бруцелоза (B. melitensis), и на Решение 2003/467/ЕО по отношение на декларацията, според която някои провинции в Италия са свободни от бруцелоза по говедата, а регион Piemonte е свободен от ензоотична левкоза по говедата
(нотифицирано под номер С(2005) 2932)
(текст от значение за ЕИП)
(2005/604/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално глава II, точка 7 от приложение А и глава I, буква Д от приложение Г към нея,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (2), и по-специално глава 1, точка II от приложение А към нея,
като има предвид, че:
(1)
Решение 93/52/ЕИО на Комисията от 21 декември 1992 г. за установяване на спазването от някои държави-членки или региони на изискванията относно бруцелозата (B. melitensis) и признаването им на статут на държава-членка или на регион, официално свободни от тази болест (3) изброява регионите на държавите-членки, които са признати официално за свободни от бруцелоза (B. melitensis) в съответствие с Директива 91/68/ЕИО.
(2)
В регионите Marche и Piemonte най-малко 99,8 % от стопанствата, в които се отглеждат овце и кози, са официално свободни от бруцелоза. Освен това тези региони са се задължили да спазват други условия, посочени в Директива 91/68/ЕИО, по отношение на случайните проверки, които се извършват, след като съответните провинции са били признати за свободни от бруцелоза.
(3)
Следователно регионите Marche и Piemonte следва да се признаят за официално свободни от бруцелоза (B. melitensis) по отношение на стопанствата за овце и кози.
(4)
Списъците с регионите на държавите-членки, обявени за свободни от туберкулоза по говедата, бруцелоза по говедата и ензоотична левкоза по говедата, са посочени в Решение 2003/467/ЕО на Комисията от 23 юни 2003 г. относно установяването на статут на официално свободни от туберколоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (4).
(5)
Италия е предоставила на Комисията документи, които доказват спазването от страна на провинциите Alessandria, Asti, Biella, Novara, Verbania и Vercelli в регион Piemonte на приложимите условия, предвидени в Директива 64/432/ЕИО, за да могат тези провинции да бъдат официално обявени за свободни от бруцелоза по говедата.
(6)
Италия също така е представила на Комисията документи, които доказват спазването от страна на регион Piemonte на приложимите условия, предвидени от Директива 64/432/ЕИО, за да може този регион да бъде официално обявен за свободен от ензоотична левкоза по говедата.
(7)
След оценка на документите, представени от Италия, следва провинциите Alessandria, Asti, Biella, Novara, Verbania и Vercelli в регион Piemonte да бъдат официално обявени за свободни от бруцелоза по говедата, и регион Piemonte - за официално свободен от ензоотична левкоза по говедата.
(8)
Решения 93/52/ЕИО и 2003/467/ЕО следва да бъдат съответно изменени.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение II към Решение 93/52/ЕИО се изменя в съответствие с приложение I към настоящото решение.
Член 2
Приложения II и III към Решение 2003/467/ЕО се изменят в съответствие с приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 4 август 2005 година.